নাঈম ইসলাম : বিশ্বকাপ ফুটবল মানেই প্রিয় দলের পতাকা আর জার্সি । বাসা বাড়ির ছাদ, রাস্তার মোড় থেকে শুরু করে ব্যবসা প্রতিষ্ঠান, গাড়ি, মোটরসাইকেল, রিকশায় পছন্দের পতাকা না উড়ালে অপূর্ণ থেকে যায় বিশ্বকাপের আনন্দ। ঘর থেকে বাইরে পা বাড়ালেই চোখে পড়ে ব্রাজিল, আর্জেন্টিনা, জার্মানি, পর্তুগাল সহ বিভিন্ন দেশের পতাকা । পতাকা জার্সি আর ইলেকট্রনিকসের দোকানে ফুটবল প্রেমিদের ভিড় জানান দিচ্ছে কয়েকদিন পরেই শুরু হচ্ছে ফুটবলের সবচেয়ে বড় আসর রাশিয়া বিশ্বকাপের মহাযজ্ঞ ।